laion/Wikipedia-Exotic huggingface dataset:
Giedrius Surplys

Giedrius Surplys (sündinud 26. mail 1980 Plungės) on Leedu poliitik, ta kuulub Leedu Talunike ja Roheliste Liitu. Ta oli 15. maist 2018 kuni 7. augustini 2019 Leedu põllumajandusminister. Ta õppis aastatel 2002–2004 Vilniuse Ülikooli rahvusvaheliste suhete ja politoloogia instituudis Euroopa õpingute alal. Aastatel 2002–2004 õppis ta Birminghami Ülikoolis, kust ta sai magistrikraadi rahvusvaheliste uuringute (diplomaatia) alal. Aastal 2003 töötas ta UAB-s "Lietuvos žinios", ta oli maailmauudiste korrespondent. Aastatel 2005–2008 töötas ta õppejõuna kindral Jonas Žemaitise nimelinses Leedu sõjaväeakadeemias. Aastal 2009 töötas ta Leedu Vabariigi välisministri nõunikuna. Aastatel 2009–2012 oli ta riigiasutuse "Morkus" direktor. Aastatel 2012–2015 töötas ta konsultandina Leedu Vabariigi presidendi kantseleis. Aastatel 2017–2018 oli ta Leedu Vabariigi siseministri asetäitja. 15. maist 2018 kuni 7. augustini 2019 oli ta Leedu põllumajandusminister. Pärast ministriametist tagasi astumist on ta Leedu peaministri nõunik.
Kõre (perekonnanimi)

Kõre on eesti perekonnanimi. 2020. aasta 1. jaanuari seisuga on perekonnanimi Kõre 50 mehel ja 65 naisel. Perekonnanimede levikult on Kõre meeste puhul 2098. ja naiste puhul 1687. kohal. Perekonnanimi Kõre on levinuim Jõgeva maakonnas, kus neid on maakonna 10 000 elaniku kohta 6,30. Andrus Kõre, eesti tippjuht Jüri Kõre, eesti sotsiaalteadlane ja poliitik ... https://www.stat.ee/public/apps/nimed/pere/Kõre[alaline kõdulink]
60. ekspeditsioon

60. ekspeditsioon oli Rahvusvahelise kosmosejaama (ISS) 60. alaline meeskond. Ekspeditsioon algas 24. juunil 2019 ning lõppes 3. oktoobril. "Expedition 60 Mission Summary" (PDF). NASA. Vaadatud 4. juuni 2020.
Annika Lõhmus

Annika Lõhmus (sündinud 26. jaanuaril 1978 Pärnus) on eesti laulja ja kirjanik. Annika Lõhmus õppis aastatel 1985–1996 Pärnu Ülejõe Gümnaasiumis muusika süvaõppega klassis (erialaks klaver), 1996–2000 Georg Otsa nimelises Tallinna Muusikakoolis (Henn Eeriku lauluklassis), 2000–2004 Eesti Muusikaakadeemia bakalaureuseõppes (Anu Kaalu lauluklassis) ning 2011–2012 Eesti Muusika- ja Teatriakadeemia magistriõppes (Nadia Kuremi lauluklassis), mille lõpetas cum laude. Aastast 2001 töötab Annika Lõhmus Eesti Filharmoonia Kammerkooris. Ta on esinenud solistina mitmetes barokiajastu vokaalsuurvormides ja kantaatides nagu Bachi Johannese passioon, Missa h-moll, Magnificat, kantaat nr. 51, Händeli Dixit Dominus ning Arvo Pärdi teostes nagu Magnificat, Te Deum, Passio jne. Annika Lõhmus on osalenud korduvalt Haapsalu Vanamuusika Festivalil. Aastast 2017 algas Annika Lõhmuse kirjanduslik tegevus. Ilmusid luulekogu "Halo" ja reisinippide käsiraamat "Passist reispassini". Viimasesse kogus Annika oma kolleegide tähelepanekuid, nõuandeid ja humoorikaid juhtumisi arvukatelt välisreisidelt. Aastal 2020 ilmus kirjastus Varraku all esikromaan "Pooltoonid", mille tegevus toimub suures osas klassikalise muusika maailmas. Aastal 2023 tegi Annika kaastööd Reet Kromeli laulikusse "7 laulu ja 7 seadet kooridele" ning samal aastal ilmus portreeraamat eesti vanamuusikapioneerist Andres Mustonenist. Aastal 2024 avaldati kirjastuse Eesti Raamat egiidi all teine romaan "Valikute küsimus". Annika Lõhmus on kirjutanud ka artikleid ja arvustusi väljaannetesse Muusika, Sirp, Eesti Naine, Tervis Pluss ja Buduaar. 2024 - romaan "Valikute küsimus". Kirjastus Eesti Raamat (ISBN 9789916129487) 2023 – portreeraamat „Andres Mustonen. Fuuga mitme teemaga“. © Andres Mustonen 2023 (ISBN 9789916419496) 2023 – tekstiline osa Reet Kromeli laulikus "7 laulu ja 7 seadet kooridele". Kirjastus Guthan&Volkmann (ISBN 9790540024505) 2020 – romaan "Pooltoonid". Kirjastus Varrak (ISBN 9789985348161) 2017 – luulekogu "Halo". Kirjastus Hea Tegu (ISBN 9789949581399) 2017 – reisinippide käsiraamat "Passist reispassini". Kirjastus Hea Tegu (ISBN 9789949581498) Tõnu Kõrvits annab helidele tiivad. KesKus, 19. juuni 2023 Kuidas tunda ära vägivaldne mees? Buduaar 1/2023 Kirjutada - põhitöö kõrvalt, tasapisi nokitsedes. Ajakiri Muusika, 11. juuli 2022 Maskikandmise ärevusest. Postimees, 18. november, 2020 Läbipõlemise nõiaringist välja. Tervis Pluss, 1. jaanuar 2020 Empaat ja ülitundlik inimene. Eesti Naine, 22. september 2017 Valguse varjulisem pool. Eesti Naine, 21 jaanuar 2017 Delta. Raamat "Andres Mustonen. Fuuga mitme teemaga". Annika Lõhmus ja Saale Fischer. Klassikaraadio, 29.08.2023 Romaani "Pooltoonid" tutvustus 11. mai 2020. Intervjuu autoriga viib läbi TÜ Pärnu Kolledži õppejõud Liina Käär. Delta. Külaline - sopran Annika Lõhmus Klassikaraadio, 10. oktoober 2017 Plaadikohver. Annika Lõhmus ja Karoliina Kriis Klassikaraadio, 5. oktoober 2016
Andrew Morgan

Andrew Richard Morgan (sündinud 5. veebruaril 1976) on Ameerika Ühendriikide sõjaväelane, arst ja NASA astronaut. 1998. aastal lõpetas ta Ameerika Ühendriikide Sõjaväeakadeemia ja asus teenima maaväkke. 2002. aastal lõpetas ta Uniformed Services University of the Health Sciences'i ülikooli arstiteaduse erialal. 2005. aastal lõpetas ta Washingtoni Ülikoolis erakorralise meditsiini residentuuri. Ta on teeninud erivägedes ning tal on koloneli auaste. Morgan valiti NASA astronaudiks 2013. aastal. Ta oli juulist 2019 kuni aprillini 2020 60., 61. ja 62. ekspeditsiooni liige. "Andrew R. Morgan (M.D.) (Col., U.S. Army) NASA Astronaut". NASA. Vaadatud 4. juuni 2020.
Avdullah Hoti

Avdullah Hoti (sündinud 4. veebruaril 1976 Rahovecis) on Kosovo majandusteadlane ja poliitik. Ta oli aastatel 2017–2020 Kosovo Demokraatliku Liidu parlamendigrupi esimees. Ta oli 3. juunist 2020 kuni 22. märtsini 2021 Kosovo peaminister. Ta sündis aastal 1976 Rahovecis Rahoveci vallas. Aastatel 1994–1998 õppis juhtimist ja informaatikat Priština Ülikooli majandusteaduskonnas. Pärast ülikooli lõpetamist töötas ta lühikest aega Priština Ülikoolis assistendina. Seejärel järgnes õppimine Staffordshire'i ülikoolis magistrantuuris ja doktorantuuris. Aastast 2008 töötas uuesti Priština Ülikoolis õppejõuna, seejuures aastast 2012 dotsendina. Ta on aastast 2010 Kosovo Demokraatliku Liidu juhatuse liige. Aastatel 2010–2013 oli ta Priština aselinnapea. Aastal 2014 valiti ta Kosovo parlamendi liikmeks. Ta oli 8. detsembrist 2014 kuni 2. augustini 2017 Kosovo rahandusminister (Isa Mustafa valitsuses). 3. veebruarist 2020 kuni 25. märtsini 2020 Kosovo asepeaminister. 3. juunist 2020 kuni 22. märtsini 2021 oli ta Kosovo peaminister. Tal on kaks last.
Heldur

Heldur on eesti mehenimi. 1. jaanuari 2020 seisuga oli Eestis eesnimi Heldur 553 mehel. Heldur on Eestis levikult 255. mehenimi. Kõige populaarsem oli eesnimi Heldur vanuserühmas 80–84, kus neid oli 10 000 elaniku kohta 19,37, ning Jõgeva maakonnas, kus neid oli 10 000 elaniku kohta 10,5. Heldur oli keskmiselt 67 aasta vanune (mediaanvanus oli 66). Heldur Jõgioja Heldur Karmo Heldur Nestor Heldur Niit Heldur Palli Heldur Paulson Heldur Peterson Heldur Tõnisson Heldur Tüüts Heldur Valgmäe Heldur Viires "Arhiivikoopia". Originaali arhiivikoopia seisuga 4. juuni 2020. Vaadatud 4. juunil 2020.{{netiviide}}: CS1 hooldus: arhiivikoopia kasutusel pealkirjana (link)
Jako (eesnimi)

Jako on eesti mehenimi. 2023. aasta 1. jaanuari seisuga oli Eestis eesnimi Jako 259 mehel. Jako oli populaarsuselt 416. mehenimi. 1. jaanuari 2020 seisuga oli Eestis eesnimi Jako 236 mehel. Jako oli Eestis levikult 411. mehenimi. Kõige populaarsem oli eesnimi Jako vanuserühmas 0–4, kus neid oli 10 000 elaniku kohta 6, ning Hiiu maakonnas, kus neid oli 10 000 elaniku kohta 8,46. Jako oli keskmiselt 22 aasta vanune (mediaanvanus oli 18). Jako Kull, eesti religiooniantropoloog https://www.stat.ee/nimed/Jako "Arhiivikoopia". Originaali arhiivikoopia seisuga 4. juuni 2020. Vaadatud 4. juunil 2020.{{netiviide}}: CS1 hooldus: arhiivikoopia kasutusel pealkirjana (link)
Karmo

Karmo on eesti mehenimi. 1. jaanuari 2023 seisuga oli Eestis eesnimi Karmo 423 mehel. Karmo oli Eestis levikult 296. mehenimi. 1. jaanuari 2020 seisuga oli Eestis eesnimi Karmo 434 mehel. Karmo oli Eestis levikult 310. mehenimi. Kõige populaarsem oli eesnimi Karmo vanuserühmas 15–19, kus neid oli 10 000 elaniku kohta 6,36, ning Saare maakonnas, kus neid oli 10 000 elaniku kohta 7,75. Karmo oli keskmiselt 27 aasta vanune (mediaanvanus oli 29). Karmo Kuri Karmo Kurvits Karmo Nigula Karmo Tüür ... https://www.stat.ee/nimed/Karmo
Kolvikäik

Kolvikäik on kolbmootori kolvi ja kepsu edasi-tagasi liikumistee pikkus, mille määrab väntvõlli vändakaela telje kaugus väntvõlli võllikaela, raamlaagri teljest. Kolvikäigu pikendamine tähendab reeglina mootori pöördemomendi suurendamist, kolvikäigu lühendamine mootori maksimumpöörete suurendamise võimalusi.
Endla (eesnimi)

Endla on eesti naisenimi. 1. jaanuari 2020 seisuga oli Eestis eesnimi Endla 542 naisel. See oli Eestis esinemissageduselt 288. naisenimi. Endla oli keskmiselt 76 aasta vanune (mediaanvanus oli 77). Kõige populaarsem on eesnimi Endla üle 85-aastaste vanuserühmas, kus neid oli 10 000 elaniku kohta 37,44, ja Jõgeva maakonnas, kus neid oli maakonna 10 000 elaniku kohta 12,6. Endla Jaagosild Endla Lõhkivi Endla Reintam ... https://web.archive.org/web/20200604170946/https://www.stat.ee/public/apps/nimed/Endla (vaadatud 4.06.2020) Endla statistikaameti andmebaasis
Kesktermin

Kesktermin on süllogismi termin, mis järelduses ei esine. Näiteks süllogismis Kõik inimesed on surelikud. Sokrates on inimene. Järelikult Sokrates on surelik. on keskterminiks "inimene".
UNESCO ühendkoolide võrgustik

UNESCO ühendkoolide ülemaailmne võrgustik (inglise keeles UNESCO Associated Schools Network ) loodi 1953. aastal, et edendada rahu maailmas. Võrgustikus üle 11 500 õppeasutuse 181 riigist ning koos panustatakse jätkusuutlikuma maailma loomisse. Võrgustiku tegevused toetavad koole avatud, keskkonnast ja inimestest hoolivate ning ühiskondlikult aktiivsete inimeste kasvatamisel ja ÜRO säästva arengu eesmärkide saavutamist. Eesti UNESCO ühendkoolide võrgustiku tööd koordineerib MTÜ Mondo koostöös Tartu loodusmajaga, kes kureerib Läänemere projekti tööd. Võrgustiku koordineerimist nõustab UNESCO Eesti rahvuslik komisjon. "UNESCO Associated Schools Network". Originaali arhiivikoopia seisuga 3.06.2020. Vaadatud 04.06.2020. "About the network". Originaali arhiivikoopia seisuga 23.06.2020. Vaadatud 04.06.2020.
Kaire Uusen

Kaire Uusen (sündinud 5. aprillil 1973) on eesti ajakirjanik, õppejõud ja haldusjuhtimise magister. Haridus Tallinna Tehnikaülikool Majanduse ja avaliku halduse magister 1993 – 2002 Reporterite kool  (Tartu Ülikooli ajakirjandusosakond) ajakirjandus 2003 – 2004 Ta on töötanud meediavaldkonnas 16 aastat, ajakirjaniku ja toimetajana Eesti suurimas ajalehes Postimees ja selle online-portaalides ning seejärel Äripäeva kontsernis erialaajakirjade vanemtoimetaja ja projektijuhina. Lisaks on teinud koostööd erinevate meediaväljaannetega nagu ajakiri Anne, Mari, Tervis Pluss. Samuti PR- ja turundustööd. Enne meediavaldkonda töötas aastaid riigisektoris ja oli Mainori Kõrgkooli külalislektor.
Elo Ellermaa

Elo Ellermaa (sündinud 15. jaanuaril 1985) on eesti ajakirjanik ja suhtekorraldaja. Ta töötas 2021. aastani ERR-is uudistesaatejuhina, 2021. aasta novembrist töötab ta Eleringis kommunikatsiooni projektijuhina. Tema isa on ajakirjanik Einar Ellermaa. Ketlin Kruse. Elo Ellermaa lahkub ERR-ist: raske aasta sundis mind peeglisse vaatama Postimees/Elu24, 05.11.2021.
Poiss moonidega

Poiss moonidega on Anton Starkopfi loodud marmorist hauamonument Ambla kirikaias kabelitagusel platsil Reinhold Arenschildi ja Magdalena Soosõrve poja Lothar Arenschildi (15.09.1917 - 30.03.1922) haual.
Aravete kardirada

Aravete kardirada asub Aravete kardi- ja vabaajakeskuse külalistemaja lähedal. Asfalteeritud reljeefne ringrada on täpselt 1 kilomeeter ja 1 meeter pikk, mis annab võimaluse sõita nii hobi- kui ka võistluskartidega, samuti mootorratastega. Kardirajal toimuvad kardi- ja supermoto võistlused.
Igor Holts

Igor Holts (4. detsember 1930 – 29. juuli 2011) oli eesti pedagoog. Igor Holts oli aastatel 1965–2003 Tartu Miina Härma Gümnaasiumi matemaatikaõpetaja. Igor Holtsi õpilased on läbi aegade saavutanud väga häid tulemusi täppisteaduste olümpiaadidel nii Eestis kui ka väljaspool Eestist. Aastal 1998 võitis Igor Holtsi õpilane Meelis Kull rahvusvahelisel matemaatikaolümpiaadil hõbemedali. Teda on korduvalt hinnatud Haridusministeeriumi tänukirjaga. 1971 Eesti NSV teeneline õpetaja 1992 Gerhard Rägo nimeline mälestusmedal 1999 Valgetähe IV klassi teenetemärk 2006 Tartu Täht Igor Holts. Tartu linna veebisait. Eesti riiklike teenetemärkide kavaleride andmebaas presidendi kantselei kodulehel (president.ee).
Sillamäe Linnavolikogu

Sillamäe Linnavolikogu on Sillamäe linna kohalik omavalitsus. Sillamäe Linnavalitsuse hoone asub Sillamäe linnas, keskväljaku vastas, aadressil Kesk 27. Hoone kuulub linnaväljaku juurde ning on ehitatud stalinistlikus uusklassitsistlikus stiilis. Ehitusprojekt valmis 1950. aastal A. Popovi poolt, tol ajal rajati uusi halduskeskusi ka teistesse Eesti linnadesse. Linnavolikogu hoone algupärane idee oli mõjuda esindusliku võimuhoonena, sellest tuleneb hoone kõrgus. Ehitis võib tunduda kirikuna, kuid tegelikult ei ole hoones kunagi kirikut olnud. Nõukogude arhitektuuripoliitikute veendumuse järgi pidi maja mõjuma kui kirik linnapildile, mis asendas linnas raekoda. Algselt oli hoone puhul tegemist administratiivhoonega, milles asus Sillamäe täitevkomitee, tänapäeval tegutseb ehitises Sillamäe linnavolikogu ja linnavalitsus. Sillamäe Sillamäe Eesti Põhikool Sillamäe Kalevi staadion Sillamäe muuseum Sillamäe rand Sillamäe Vanalinna Kool "Sillamäe Linnavolikogu ja linnavalitsuse hoone". Sillamäe. Esimene, teine lõik. Vaadatud 05.06.2020. "Sillamäe Linnavolikogu ja linnavalitsuse hoone". Sillamäe. Esimene lõik. Vaadatud 05.06.2020.
Martin Klebba

Martin Klebba (sündinud 23. juuni 1969) on Ameerika Ühendriikide näitleja. Martin Klebba andmekogus IMDb (inglise)
M. Scott Peck

Morgan Scott Peck (22. mai 1936 New York – 25. veebruar 2005) oli USA psühhiaater, kes kirjutas muu hulgas bestselleri "The Road Less Traveled".
Upper East Side

Upper East Side, tuntud ka kui UES, on naabruskond, mis asub Manhattani linnaosas New Yorgis Ameerika Ühendriikides. Upper West Side
Louis Aliot

Louis Aliot (4 september 1969) on Prantsusmaa poliitik. Aliot kuulub Rahvusrinde parteisse ja oli 2002. aasta presidendivalimistel üks Jean-Marie Le Peni lähikondlasi. 1998. aastal valiti ta Midi-Pyrénées piirkonna volikokku Haute-Garonne'i departemangust ja valiti tagasi 2004. aastal. 2010. aastal kandideeris ta aga Languedoc-Roussilloni piirkonnas Pyrénées-Orientalesi departemangus ja oli ametis kuni 2015. aasta lõpuni.[viide?] Alates 4. aprillist 2014 on ta ka Perpignani linnavolikogu liige. 2014. aastal valiti ta ka Euroopa Parlamendi liikmeks, kuni astus tagasi 20. juulil 2017. Juunis 2017 valiti ta Rahvuskokku Pyrénées-Orientalesi 2. ringkonnast, mis hõlmab departemangu põhjaosa ja ka väikese osa Perpignanist.[viide?] 2020 valiti ta Perpignani linnapeaks, olles nii Rahvusrinde esimene linnapea üle 100 000 elanikuga linnas.[viide?] "Les numéros deux du FN (4/4) : Louis Aliot, le mariniste" (prantsuse). Le Monde. Louis Aliot Euroopa Parlamendi saidil
61. ekspeditsioon

61. ekspeditsioon oli Rahvusvahelise kosmosejaama (ISS) 61. alaline meeskond. Ekspeditsioon algas 3. oktoobril 2019 kui jaamast lahkus 60. ekspeditsiooni meeskond. Jaama komandöriks oli Luca Parmitano, kes sai kolmandaks ESA ja esimeseks Itaalia astronaudiks, kes on olnud Rahvusvahelise kosmosejaama komandör. Ekspeditsiooni ajal sooritati 9 väljumist avakosmosesse, mis on rohkem kui ühegi teise ekspeditsiooni ajal. 61. ekspeditsiooni ajal pidid jaama külastama ka SpaceX-i ja Boeingu mehitatud kosmoselaevad Dragon 2 ja CST-100 Starliner. Mõlema kosmoselaeva katsetustel tekkisid viivitused ning seetõttu ei külastanud ekspeditsiooni ajal jaama kumbki kosmoselaev. 61. ekspeditsioon lõppes 6. veebruaril 2020. "Luca Parmitano goes Beyond". ESA. Vaadatud 5. juuni 2020. "Station mission planning reveals new target Commercial Crew launch dates". NASA Spaceflight. Vaadatud 5. juuni 2020. "Expedition 61 Mission Summary" (PDF). NASA. Vaadatud 5. juuni 2020.
62. ekspeditsioon

62. ekspeditsioon oli Rahvusvahelise kosmosejaama (ISS) 62. alaline meeskond. 62. ekspeditsioon algas 6. veebruaril 2020 kui jaamast lahkus 61. ekspeditsioon. Ekspeditsioon lõppes 17. aprillil 2020 ning see oli Rahvusvahelise kosmosejaama ajaloo lühimaid missioone, kestes veidi üle kahe kuu. Sojuz MS-15 pardal pidi esialgsete plaanide kohaselt lendama 63./64. ekspeditsiooni meeskond. NASA teatas oktoobris 2019, et JAXA astronaudi Akihiko Hoshide asemel lendab jaama NASA astronaut Christopher Cassidy. Cassidy jaama meeskonda määramine oli vajalik tagamaks, et jaamas viibiks pidevalt NASA astronaut ning seetõttu oli Sojuz MS-15 meeskond osa 62. ekspeditsioonist. 62. ekspeditsioon oli esimene ekspeditsioon pärast 50. ekspeditsiooni kui jaamas viibis korraga kolm Vene kosmonauti. "NASA Assigns Chris Cassidy to Next Space Station Crew, Holds Media Briefing". NASA. Vaadatud 5. juuni 2020. "Next three-man Soyuz crew training to have space station to themselves". Spaceflight Now. Vaadatud 5. juuni 2020. "Expedition 62 Mission Summary" (PDF). NASA. Originaali (PDF) arhiivikoopia seisuga 2. märts 2020. Vaadatud 5. juuni 2020.
Reisivagun

Reisivagun on rööbasteel kasutatav veok, mis on ette nähtud reisijate transportimiseks. Suurema osa reisivagunitest moodustavad tavaliselt vedurite poolt veetavad mitte-iseliikuvad vagunid (haakevagunid), mida kasutatakse pikamaa ja piirkondadevaheliseks transpordiks, samuti kuuluvad nende hulka ka ilma mootorita juhtvagunid. Esineb aga ka veomootoritega iseliikuvaid vaguneid (näiteks diisel- ja elektrirongi mootorvagunid, metroo vagunid jne). Reisivaguneid liigitatakse järgmiselt: istevagun – levinuim reisivaguni tüüp; magamisvagun – kaugsõidurongi koosseisu kuuluv lavatsitaoliste magamiskohtadega reisivagun (k.a. kupee- ja platskaart vagun); restoranvagun – harilikult kaugsõidurongides reisijate toitlustamiseks mõeldud vagun; salongvagun – tavalisest mugavamini sisustatud (vahel mitmest ruumist koosnev) vagun; pagasivagun; postivagun; tapivagun (vagun vangide transpordiks). Kupee Raudteetransport Pafawagi reisivagun Postimees: Tapivagun jääb käigust ära, 11.10.1997 Reisivaguni lugu; rongimees.ee
Ameerika Ühendriikide Sõjaväeakadeemia

Ameerika Ühendriikide Sõjaväeakadeemia (inglise keeles: United States Military Academy) on Ameerika Ühendriikide sõjaväeakadeemia, mis asub West Pointis New Yorgi osariigis. See on Ühendriikide vanim sõjaväeakadeemia. 1801. aastal allkirjastas president Thomas Jefferson korralduse asutada riiklik sõjaväeülikool, mis koolitaks riigile ohvitsere. Kongress andis nõusoleku ülikooli asutamiseks 1802. aastal ning Jefferson allkirjastas Kongressi otsuse 16. märtsil 1802. Akadeemia alustas tegevust 4. juulil 1802. Sõjaväeakadeemia koolitab peamiselt ohvitsere Ameerika Ühendriikide maaväele. Kooli astuda soovijad peavad selleks akadeemiasse kandideerima ning saama nominatsiooni, mille tavaliselt annab Ameerika Ühendriikide asepresident või Kongressi liige. Üliõpilaste õppemaksu tasub maavägi tingimusel, et lõpetajad teenivad vähemalt kaheksa aastat maaväes. Kooli lõpetajad saavad maaväes nooremleitnandi auastme. "Steps to Admission". United States Military Academy. Vaadatud 5. juuni 2020. "Your Career After West Point". United States Military Academy. Vaadatud 5. juuni 2020.
Jessica Meir

Jessica Ulrika Meir on Ameerika Ühendriikide bioloog ja NASA astronaut. Meir lõpetas 1999. aastal Browni ülikooli bioloogia eriala cum laude ning sai 2009. aastal doktorikraadi merebioloogias. Meir kandideeris esimest korda NASA astronaudiks 2009. aastal, kuid ei osutunud valituks. Ta kandideeris uuesti 2013. aastal ja valiti NASA astronaudiks. Meir oli septembrist 2019 kuni aprillini 2020 Rahvusvahelise Kosmosejaama meeskonnaliige, kuuludes 61. ja 62. ekspeditsiooni. "Jessica U. Meir (PH.D.) NASA Astronaut". NASA. Vaadatud 5. juuni 2020.
In Amenase pantvangikriis

In Amenase pantvangikriis algas 16. jaanuaril 2013, kui ennast al-Qaeda ja Mokhtar Belmokhtariga seostavad islamiterroristid ründasid Alžeerias In Amenase lähedal Tigantourine gaasitöötlemistehast ning võtsid sadu inimesi pantvangi. Rünnakut juhtis üks Belmokhtari lähedasemaid käsilasi, Abdul al Nigeri. Pärast nelja päeva korraldasid Alžeeria eriüksuslased pantvangide vabastamiseks operatsiooni. Operatsiooni käigus hukkus vähemalt 39 välismaalasest pantvangi, üks alžeerlasest turvatöötaja ja 29 terroristi (täpsed numbrid pole teada). Vabastati 685 alžeerlasest töölist ning 107 välismaalast. Kolm terroristi arreteeriti. Operatsiooni käigus hukkus ka rünnakut juhtinud al Nigeri. Laura Smith-Spark; Joe Sterling (19. jaanuar 2013). "Bloody Algeria hostage crisis ends after 'final' assault, officials say". CNN. Vaadatud 20. jaanuar 2013. Lamine Chikhi (20. jaanuar 2013). "Algeria hostage crisis death toll hits 80, could rise further". Reuters. Originaali arhiivikoopia seisuga 24. september 2015. Vaadatud 20. jaanuar 2013. "Algeria hostage crisis: Japan confirms two more deaths". BBC. 23. jaanuar 2013. Vaadatud 25. jaanuar 2013. "Amenas Hostage Crisis: Oil Workers 'Killed' in Algeria Air Strikes". Rigzone. 17. jaanuar 2013. Nigerien jihadist identified as commander of Algerian hostage operation "Thirty hostages reported killed in Algeria assault". Reuters. 17. jaanuar 2013. Originaali arhiivikoopia seisuga 24. september 2015. Vaadatud 17. jaanuar 2013. "Algeria details the deaths at In Amenas siege". Euronews. 21. jaanuar 2013. Originaali arhiivikoopia seisuga 24. jaanuar 2013. Vaadatud 21. jaanuar 2013. "Algeria siege: 37 foreigners died, PM says". BBC. 21. jaanuar 2013. Vaadatud 22. jaanuar 2013. Algeria hostage crisis over after further casualties